Скірмант

**Скірмант**, **Скірмунт** (*Скірмунд*) — мужчынскае імя і вытворнае ад яго прозьвішча.

## Паходжаньне

Скірымунт або Скірмунд (Sciremunt, *Skieremunt, Skīrmund) — імя германскага паходжаньня. Іменная аснова скер- (скір-) (імёны ліцьвінаў Скірыла, Скірвін, Скірман; германскія імёны Scirilo, Scirwine, Scirman) паходзіць ад гоцкага skeirs 'ясны, чысты', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Скірмунт азначае «чыстая гарлівасьць» або «ясны розум».

Адпаведнасьць імя Скірмант германскаму імю Sciremunt сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

У Польшчы адзначаюцца прозьвішчы Скермунд (Skermund, Skiermund), Скерманд (Skiermond), Скермант (Skiermont), Скермунт (Skiermunt) і Скірмунт (Skirmunt, Skirmuntt), Скірмунд (Skirmund).

Варыянты імя ў гістарычных крыніцах: *Skirmontowu plemeniku* (1422 год паводле выпісу 1618 году); *cum prato seu palude Skirmuntisski dicto* (16 красавіка 1444 году); *Скирмонъту Марковичи а Балбол* (9 лістапада 1449 году); *nobilibus dominis Mathia Skyrmunthowycz, Stanislao Skyrmunthowycz* (9 жніўня 1474 году); *Mathia Skyrmuntowycz* (15 красавіка 1475 году); *землицъ пустыхъ тяглыхъ в [[Майшагола|Моишакгольскои]] волости… Скирмонътовы* (23 красавіка 1495 году); *Skirmunt… Skirmont* (Хроніка Быхаўца); *бояринъ нашъ Пинский Богушъ Скиръмонтъ* (25 чэрвеня 1551 году); *на Крыштофе Богушевичи Скирмонтовичи* (16 лістапада 1563 году); *Крышътофъ Скирмонтъ* (1565 год); *Иванъ Скирмонтовъ… Тимошъ Скирмонтовъ… Янъ Скирмонтовъ… Трохимъ Скирмонтовъ… Тотъ же Скирмонтъ… Савка Скирмонтовъ… Янъ Скирмонтъ* (1566 год); *Войтехъ Якубовичъ Скирмонтъ*, *изъ Скирмунтишокъ съ подъ [[Мядзел|Мядела]]*, *Крыштофъ Скирмонтъ* (1567 год); *Jan Skirmont* (1 ліпеня 1569 году, 1673 год, 18 сьнежня 1732 году); *пана Яроша Скирмонта* (22 лістапада 1595 году); *возный воеводства Полоцкого Иванъ Скирмонтъ* (12 красавіка 1621 году); *woznego jenerala Połockiego Iwana Skirmunta* (22 студзеня 1624 году); *Generosus D.nus Valentinus Skirmont* (1639 год); *Skirmundus* (Альбэрт Каяловіч, 1650 год); *ia Tymofiey Skirmont* (17 ліпеня 1652 году); *пану Есифу Ивановичу Скирмонъту, пана Михала Федоровича Скирмонта* (1657 год); *ur. Mikołaja Skirmunta* (20 лістапада 1658 году); *po śmierci ur. Mikołaja Stefanowicza Skirmonta* (20 траўня 1659 году); *Joachimus Skirmund, Lituanus* (1662 год); *Jm. pan Hieronim Skirmont* (1667 год); *Kazimierz Skirmont… Adam Skirmont*, *Gabriel Skirmont* (1673 год); *Joachimus Skirmont* (1675—1677 гады); *войтъ Пещацкій Янъ Скирмонтъ* (18 жніўня 1676 году); *przed nami Adamem Skirmuntem — prezyduiącym* (12 кастрычніка 1689 году); *Anna Skirmuntówna Władysławowa Kałusowska* (1690 год); *Jwan Skirmont Uszny, dym odin* (29 студзеня 1730 году); *panow Skirmuntow* (20 лістапада 1737 году); *Józef Skirmunt* (18 жніўня 1744 году); *przez Józefa Skirmunta* (19 жніўня 1744 году); *Bogusław Skirmontt* (1764 год); *przed nami Adamem Skirmuntem prezesem* (7 лютага 1781 году); *Adam Skirmunt… Tomasz Skirmunt sędzia grodzki pow. pińskiego… Szymon Skirmunt m. pow. pińskiego* (8 лютага 1790 году); *Adam Skirmuntt sędzia ziemski piński* (18 лістапада 1790 году); *Skirmont Julian* (20 лютага 1838 году).

## Носьбіты
* Скірмант — літоўскі баярын, які ўпамінаецца ў 1449 годзе; меркаваны пачынальнік роду Скірмунтаў
* Ядвіга Бернатаўна Юршына Скірмантавіча — літоўская баярыня, якая ўпамінаецца ў 1522 годзе
* Богуш Скірмант — дзяржаўны дзяяч Вялікага Княства Літоўскага, падстароста клецкі ў 1551 годзе
* Іван Скірмунт — жыхар мястэчка Варонечы (Полацкае ваяводзтва), які ўпамінаецца ў 1618 годзе
* Крыштап з Мінгайла Скірмант — дзяржаўны дзяяч Вялікага Княства Літоўскага, гараднічы амсьціслаўскі ў 1685 годзе
* Андрэй Скірмунт (*Andrzej Skirmunt*) — навучэнец Папскай сэмінарыі ў Вільні ў пачатку XVIII стагодзьдзя
* Марцін, Пётар, Якаў, Кандрат, Міхаіл, Ян, Стась і Лявон Скірманты — жыхары вёскі Чуракоў (Полацкае ваяводзтва), якія ўпамінаюцца ў 1727 годзе
* Антон, Лявон і Максім Скірманты — жыхары вёскі Чурагаў (Полацкае ваяводзтва), якія ўпамінаюцца ў 1731 годзе

З XVII ст. прыдомкам Скірмант або Скірмунт карыстаўся літоўскі шляхецкі род Стравінскіх гербу Прыяцель.

Скірмунты-Цянгілы — літоўскі шляхецкі род.

Скірмунт (Skirmunt) — прозьвішча, зафіксаванае ў XIX стагодзьдзі ў ваколіцах Сувалкаў.

На гістарычнай Меншчыне існуе вёска Скірмантава, на гістарычнай Ашмяншчыне — Скірманцішкі.

## Глядзіце таксама
* Скера
* Мунд

## Крыніцы

## Літаратура
* 

Катэгорыя:Мужчынскія імёны